nahid-hub/BLUGE-bengali-wikipedia-section-title-prediction huggingface dataset:
দন্তচিকিৎসকরা পায়োরিয়া রোগ পরিমাপ করে একটি যন্ত্রের সাহায্যে যেটির নাম 'পেরিয়োডন্টাল প্রোব'। এই পাতলা "পরিমাপক কাঠি"কে হালকাভাবে দাঁত ও মাড়ির মাঝের ফাঁকা স্থানে বসানো হয়, এবং মাড়ি রেখার নিচে রাখা হয়। যদি যন্ত্রটি মাড়ি রেখা থেকে ৩মিমি (০.১২ ই.) নিচে নেমে আসে তাহলে ধরে নেয়া হয় লোকটির গিঙ্গিবাল গহ্বর রয়েছে। এই গহ্বরগুলো সাধারণত নিজেই পরিষ্কার করা যায় (টুথব্রাশ ব্যবহার করে ঘরে) যদি এগুলো ৩ মিমি বা তার কম গভীর হয়। এটি গুরুত্বপূর্ণ কারণ যদি কোন গহ্বর ৩ মিমি থেকে বেশি গভীর হয় তাহলে শুধু বাড়িতে পরিষ্কার করাই যথেষ্ট হবে না, এবং কোন পেশাদারকে এটি দেখাতে হবে। যখন গহ্বরের গভীরতা ৬ থেকে ৭ মিমি (০.২৪ থেকে ০.২৮ ইঞ্চি) হয় তখন দন্ত চিকিৎসকের হাতের যন্ত্রপাতি গহ্বরের গভীরে পৌঁছাতে পারেনা, যার কারণে গভীরে পরিষ্কার করা সম্ভব হয়না এবং মাড়ি ফুলে যায়। এই অবস্থায়, দাঁতের পাশের মাড়ি বা হাঁড়কে সার্জারী করে পরিবর্তন করতে হবে না হয় সবসময় এটি ফুলে থাকবে এবং ঐ দাঁতের পাশের হাঁড় আরও ক্ষয় হবে। 

যদি কোন ব্যক্তির দাঁতের আশেপাশে ৭ মিমি বা তার বেশি গভীরের গহ্বর থাকে তাহলে তাদের দাঁত হারানোর ঝুঁকি রয়েছে। যদি এই পায়োরিয়া অবস্থা চিহ্নিত করা না হয় তাহলে কিছু বছর পরে, আক্রান্ত ব্যক্তির কিছু দাঁত ঢিলে হয়ে যাবে এবং সেগুলো তুলে ফেলার প্রয়োজন হবে, অনেক সময় নানা সংক্রমণ ও ব্যাথাও হতে পারে। 

সঠিক অনুচ্ছেদ শিরোনাম কোনটি?
titleA. লক্ষণ ও চিহ্ন
titleB. কারণ
titleC. পূর্বাভাস
titleD. সমাজ এবং সংস্কৃতি
উত্তর: titleC
তার চতুর্থ চলচ্চিত্রের মাধ্যমে, ডেরেন একটি আনগ্রামে আলোচনা করেছিলেন যে, তিনি অনুভব করেছিলেন যে সময়ের অনন্য সম্ভাবনার দিকে বিশেষ মনোযোগ দেওয়া উচিত এবং গঠনটি সামগ্রিকভাবে আচারগত হতে হবে। "রিচুয়্যাল ইন ট্রান্সফিগার্ড টাইম" আগস্টে চিত্রায়ন শুরু হয়েছিল এবং ১৯৪৬ সালে এটি সম্পূর্ণ হয়েছিল। এটি প্রত্যাখ্যানের ভীতি এবং আচার-অনুষ্ঠান ত্যাগের মধ্যে মত প্রকাশের স্বাধীনতার সন্ধান করে, বিশদভাবে সেইসাথে পরিবর্তনের প্রকৃতি এবং প্রক্রিয়ার বৃহত্তর ধারণাগুলি তুলে আনে। মূল ভূমিকায় ডেরেন এবং নৃত্যশিল্পী হিসাবে রিতা ক্রিস্টিয়ানি এবং ফ্র্যাঙ্ক ওয়েস্টব্রুক অভিনয় করেছিলেন। ২০১৯ সালে প্রকাশিত বিবিসির "দ্য হান্ড্রেট গ্রেটেস্ট ফিল্ম ডিরেক্টেড বাই ওমেন" তালিকায় চলচ্চিত্রটি ৯৫তম স্থানে অর্ন্তভূক্ত হয়েছে।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. হাইতি এবং ভুুডু
titleC. "মেশেজ অব দি আফটারনুন" (১৯৪৩)
titleD. "রিচুয়্যাল ইন ট্রান্সফিগার্ড টাইম" (১৯৪৬)
উত্তর: titleD
খ্রিস্টপূর্ব ৫৯৯ অব্দে বীর নির্বাণ সম্বৎ অনুসারে চৈত্র মাসের শুক্লা ত্রয়োদশী তিথিতে কাশ্যপ গোত্রীয় এক ক্ষত্রিয় রাজবংশে মহাবীর জন্মগ্রহণ করেছিলেন। তার পিতা ছিলেন ইক্ষ্বাকু রাজবংশের রাজা সিদ্ধার্থ ও মাতা ছিলেন রানি ত্রিশলা (বৈশালীর রাজা চেতকের ভগিনী)। গ্রেগরিয়ান ক্যালেন্ডার অনুসারে এই দিনটি মার্চ বা এপ্রিল মাসে পড়ে। এই দিনটিতেই মহাবীর জয়ন্তী পালিত হয়। প্রথাগত মত অনুসারে, প্রাচীন শহর ক্ষত্রিয় কুন্দ লাচ্চুয়ারের কুন্দলপুরকে তার জন্মস্থান মনে করা হয়। বর্তমানে এই স্থানটি বিহারের জামুই জেলার সিকান্দ্রা মহকুমার অন্তর্গত। জৈন বিশ্বাস অনুসারে, মহাবীরের জন্মের পর ইন্দ্র জম্বুদ্বীপ নামক বিশ্বকেন্দ্রের অক্ষ মেরু পর্বতে তার তৈলার্পণ ও অভিষেক অনুষ্ঠান আয়োজন করেছিলেন এবং তার নামকরণ করা হয়েছিল ‘বর্ধমান’। অধিকাংশ আধুনিক ইতিহাসবিদই মনে করেন, মহাবীরের জন্ম হয়েছিল কুন্দগ্রামে। এই স্থানটি এখন ভারতের বিহার রাজ্যের মুজফফরপুর জেলার বাসোকুন্দ নামে পরিচিত। জৈন মতানুসারে, মহাবীর খ্রিস্টপূর্ব ৫৯৯ থেকে ৫২৭ অব্দ পর্যন্ত জীবিত ছিলেন। পাশ্চাত্যের ইতিহাসবিদগণ মনে করেন, মহাবীর খ্রিস্টপূর্ব ৪৮০ থেকে ৪০৮ অব্দ পর্যন্ত জীবিত ছিলেন। পাশ্চাত্যের কোনও কোনও গবেষকের মতে, মহাবীর খ্রিস্টপূর্ব ৪২৫ অব্দ নাগাদ মারা যান।

সঠিক অনুচ্ছেদ শিরোনাম কোনটি?
titleA. নাম
titleB. জন্ম
titleC. জীবনী গ্রন্থ
titleD. মূর্তিতত্ত্ব
উত্তর: titleB
প্রথম অলিম্পিক পতাকাটি আইওসি-তে উপস্থাপন করা হয়েছিল ১৯২০ গ্রীষ্মকালীন অলিম্পিকের সময়, অ্যান্টওয়ার্প, বেলজিয়াম কর্তৃক। কিন্তু খেলার শেষে পতাকাটি নিরুদ্দেশ হয়ে যায় ও ১৯২৪ গ্রীষ্মকালীন অলিম্পিক - প্যারিসের জন্য নতুন একটি অলিম্পিক পতাকা বানাতে হয়। যদিও এটি একটি প্রতিস্থাপন ছিল, কিন্তু আইওসি এখনও এটিকে সরকারীভাবে 'প্যারিস পতাকা'র বদলে'অ্যান্টওয়ার্প পতাকা' বলে। এটি পরের শীতকালীন ও গ্রীষ্মকালীন অলিম্পিক আয়োজক শহরগুলিতেও নিয়ে যাওয়া হয়েছিল ১৯৫২ শীতকালীন অলিম্পিক অসলো, নরওয়ে অবধি, যখন একটি ভিন্ন অলিম্পিক পতাকা তৈরী হয়েছিল শুধুমাত্র শীতকালীন অলিম্পিকের জন্য। ১৯২৪-এ তৈরী পতাকাটি এখন শুধু গ্রীষ্মকালীন অলিম্পিকের জন্য ব্যবহার হচ্ছিল সিওল ১৯৮৮ গেমস অবধি।

১৯৯৭ সালে, ইউএস অলিম্পিক কমিটি(যুক্তরাষ্ট্রীয় অলিম্পিক কমিটি) কর্তৃক আয়োজিত এক ভোজসভায় এক সাংবাদিক যুক্তরাষ্ট্রীয় অলিম্পিক কমিটির এক সদস্য ১৯২০ সালে প্ল্যাটফর্ম ডাইভিং-এ ব্রোঞ্জ পদক জয়ী হ্যাল হেইগ প্রিষ্টের সাক্ষাৎকার নিচ্ছিলেন। সাংবাদিকটি বললেন যে আইওসি এখনও ঠিক করতে পারেনি যে ১৯২০ সালের আসল অলিম্পিক পতাকাটির ঠিক কী হল। "এই ব্যাপারে আপনাকে আমি সাহায্য করতে পারি", প্রিষ্ট বললেন, "সেটি এখন আমার সুটকেসে!" অ্যান্টওয়ার্প অলিম্পিকের পরে সহ খেলোয়াড় ডিউক কাহানামোকু দ্বারা উৎসাহিত হয়ে প্রিষ্ট একটি পতাকাদণ্ডের উপর চড়ে পতাকাটি চুরি করেন। ৭৭ বছর ধরে পতাকাটি প্রিষ্টের সুটকেসের ভেতরে ছিল। ২০০০ সালের সিডনি গেমসে এক বিশেষ অনুষ্ঠানে, তখন তাঁর বয়স ১০৩, প্রিষ্ট পতাকাটি আইওসিকে ফেরত দেন। আসল অলিম্পিক পতাকাটি এখন লোজান, সুইজারল্যান্ড -এর অলিম্পিক মিউজিয়ামে আছে একটি ফলকের সাথে, যাতে প্রিষ্টকে ধন্যবাদ দেয়া হয়েছে পতাকাটি দেওয়ার জন্য।

সঠিক অনুচ্ছেদ শিরোনাম কোনটি?
titleA. সিঙ্গাপুর পতাকা
titleB. কোটিনোস
titleC. ইনসব্রুক পতাকা
titleD. অ্যান্টওয়ার্প পতাকা
উত্তর: titleD
মস্কোয় অধ্যাপনার কাজ করেছেন। সোভিয়েত ইউনিয়নের কেন্দ্রীয় প্রাচ্যতত্ত্ববিদদের সংস্থার সভাপতি হয়েছিলেন। 'ইন্ডিয়া ইন ট্রানজিশন' বইটি মস্কোতে এম এন রায়ের সাথে মিলিতভাবে রচনা করেন। মডার্ন রিভিউ পত্রিকা খ্যাত বিশিষ্ট সাংবাদিক রামানন্দ চট্টোপাধ্যায় প্রবাসী পত্রিকায় লেখেন যে অবনীনাথ ভারতের ইতিহাস সম্পর্কে গবেষণা করে মস্কো থেকে পি এইচ ডি লাভ করেন। এছাড়া সমরখন্দ সোভিয়েতের ডেপুটি, কমিউনিস্ট একাডেমী বিজ্ঞানের সদস্য, প্রাচ্য বিভাগের সদস্যপদ অলংকৃত করেন। মোপলা বিদ্রোহ সম্বন্ধে অবনী একটি পুস্তিকা লেখেন যা লেনিনের ব্যক্তিগত গ্রন্থাগারে পাওয়া গেছে। এছাড়া ১৯২৩ সালে তিনি 'গরীবের কথা' একটি গ্রন্থ রচনা করেছিলেন।

সঠিক অনুচ্ছেদ শিরোনাম কোনটি?
titleA. বিপ্লব প্রচেষ্টা
titleB. কমিউনিস্ট পার্টির প্রতিষ্ঠা
titleC. ব্যক্তিগত জীবন ও পুত্রের মৃত্যু
titleD. মার্ক্সবাদী গবেষক
উত্তর: titleD
গীতা, বেদ ও ভাগবত শাস্ত্রে প্রতিষ্ঠিত এক ইশ্বর উপাসনা ধর্মে তিনি বিশ্বাস করিতেন ও এই ধর্ম প্রচার করার জন্য তিনি আপ্রান চেষ্টা করেছিলেন। তারমতে ভগবান শ্রীকৃষ্ণ সকল দেবতার মুল ইশ্বর। তিনি বলি প্রথার বিরোধ করেছিলেন ও অন্যান্য দেব-দেবীর নিন্দা অপরাধ বলে গন্য করেছিলেন। তারমতে পৃথিবীর সকল জলভাগ যেমন সমুদ্রের দিকে গতি করে ঠিক সেইভাবে অন্যান্য দেব-দেবীকে করা পূজা কেশব অর্থাৎ শ্রীকৃষ্ণের দিকে গতি করে। তিনি বিশ্বাস করিতেন যে ভাগবতের নববিধা ভক্তির দ্বারা পরম গতি লাভ করা সম্ভব কিন্তু ইহার জন্য সৎ গুরুর প্রয়োজন। উল্লেখযোগ্য যে শ্রী শ্রী হরিদেব অসমে প্রথম বৈদিক বৈষ্ণব ধর্ম প্রচার করেছিলেন। তার জন্মের ২৩ বৎসর পর শ্রীমন্ত শংকরদেবের জন্ম হয়েছিল ও ৩৯ বৎসর পর শ্রী দামোদরের জন্ম হয়েছিল। কিন্তু গুরুদের পরস্পরের সহিত সমন্বয় ও সদভাবনা ছিল। 
সঠিক অনুচ্ছেদ শিরোনাম কোনটি?
titleA. বৈষ্ণব ধর্ম প্রচার
titleB. প্রতিভা
titleC. কর্মজীবন
titleD. বাল্যকাল ও শিক্ষা
উত্তর: titleA
বারাসত এই জেলার জেলাসদর৷ পাঁচটি পৌরসভা সমৃদ্ধ এই মহকুমায় ৭টি ব্লক ও পঞ্চায়েত সমিতি আছে৷ যশোহর রোড, ৩৪ নং জাতীয় সড়ক দ্বারা এই মহকুমা কলকাতার সঙ্গে যুক্ত৷ এছাড়া রেলপথে এই মহকুমা কলকাতাকে বসিরহাট ও বনগাঁ মহকুমাকে যুক্ত করেছে৷ শীঘ্রই মেট্রোরেলও এই মহকুমাকে কলকাতার সঙ্গে যুক্ত করবে

এই মহকুমাতেও অনেক বিদ্যালয়, মহাবিদ্যালয় ও একটি বিশ্ববিদ্যালয় আছে৷ সরকারী বেসরকারী অনেকগুলি হাসপাতাল মহকুমা তথা রাজ্যের মানুষকে চিকিৎসা পরিষেবা প্রদান করছে৷

সঠিক অনুচ্ছেদ শিরোনাম কোনটি?
titleA. বারাসত সদর মহকুমা
titleB. মধ্যযুগীয়
titleC. বিধানসভা আসন
titleD. ব্রিটিশ শাসনকাল
উত্তর: titleA
জেলে থাকাকালীন সময়ে তিনি মার্কসবাদী দর্শন পাঠ করে তার দিকে আকৃষ্ট হন ও বাইরে এসে কমিউনিস্ট পার্টিতে যোগদান করেন। কিছুদিন তিনি চলচ্চিত্র ও মোটর গাড়ির ব্যবসা করে রাজনীতি থেকে কিছুটা দূরে থাকেন। তার প্রযোজিত অন্যতম চলচ্চিত্র যমালয়ে জীবন্ত মানুষ। ৭০ দশকে এম. এম. জি বা ম্যান মানি গান নামক নকশালপন্থী বিপ্লবী গ্রুপ তৈরী করেছিলেন। ১৯৬০ সালের কলকাতায় ধারাবাহিক ব্যাংক ডাকাতির অভিযোগে তাকে ঝাড়খণ্ডের জদুগড় থেকে গ্রেপ্তার করা হয় ও তাকে আট বছর (১৯৬৯ - ১৯৭৭) জেলে থাকতে হয়। শেষ জীবনে তিনি একজন বিতর্কিত ব্যক্তি ছিলেন।

সঠিক অনুচ্ছেদ শিরোনাম কোনটি?
titleA. রচনা
titleB. মৃত্যু
titleC. শেষ জীবন
titleD. শৈশব
উত্তর: titleC
উত্তরা হাই স্কুল এন্ড কলেজের ভর্তি প্রক্রিয়া অত্যন্ত প্রতিযোগিতাপূর্ণ। ভর্তি হতে আগ্রহী প্রার্থীদের লিখিত এবং মৌখিক - উভয় পরীক্ষায় উত্তীর্ণ হতে হয়। ৬ষ্ঠ ও ৯ম শ্রেনীর ভর্তি পরীক্ষা পি.এস.সি এবং জে.এস.সি পরীক্ষার ফলাফলের উপর ভিত্তি করে হয়। একাদশ শ্রেণীর ভর্তি প্রক্রিয়া এস.এস.সি পরীক্ষার ফল প্রকাশের কিছুদিনের মধ্যেই শুরু হয় এবং এস.এস.সি পরীক্ষার ফলাফলের ভিত্তিতে হয়ে থাকে।

সঠিক অনুচ্ছেদ শিরোনাম কোনটি?
titleA. বিজ্ঞান ক্লাব
titleB. স্কাউট
titleC. ভর্তি প্রক্রিয়া
titleD. শিক্ষা কার্যক্রম
উত্তর: titleC
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন। ১৮ ফেব্রুয়ারি ম্যানুকা ওভালে অনুষ্ঠিত গ্রুপ-পর্বের প্রথম খেলায় আফগানিস্তানের বিপক্ষে চমকপ্রদ ক্রীড়ানৈপুণ্য প্রদর্শন করেন সাকিব। মুশফিককে সাথে নিয়ে ১০০ রানের একটি জুটি গড়ে তোলেন যা বাংলাদেশের জয়ে ভুমিকা রাখে। প্রথম বাংলাদেশী ক্রিকেটার হিসেবে সাকিব আল হাসান একদিনের আন্তর্জাতিকে ৪,০০০ রান সংগ্রহ করেন। অর্ধ-শতকের পাশাপাশি ২ উইকেট লাভ করে বাংলাদেশ দলকে ১০৫ রানে জয়ী করতে গুরুত্বপূর্ণ অবদান রাখেন।

সঠিক অনুচ্ছেদ শিরোনাম কোনটি?
titleA. ক্রিকেট বিশ্বকাপ, ২০১৫
titleB. মিরপুরে সাকিব আল হাসানের টেস্ট রেকর্ড
titleC. ৫ উইকেটসমূহ
titleD. সাময়িক বহিষ্কার
উত্তর: titleA
ডানহাতি ব্যাটসম্যান দত্তারাম হিন্দলেকর বাঁকাভাবে টুপি পরিধান করতেন ও পা ৪৫ ডিগ্রী কোণে বাঁকিয়ে ক্রিজে দাঁড়াতেন। দৃষ্টিনন্দন ব্যাটিংশৈলীর অধিকারী না হলেও উইকেটের পিছনে ও ব্যাটিংকালে দক্ষতার পরিচয়জ্ঞাপন করেছেন। ব্যক্তিত্ব গুণে সর্বদাই আমোদপ্রিয়ভাব বজায় রাখতেন ও সফরকারী দলের অত্যন্ত জনপ্রিয় সদস্যের মর্যাদা লাভ করেছিলেন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. শৈশবকাল
titleC. ব্যক্তিগত জীবন
titleD. খেলার ধরন
উত্তর: titleD
নয়াদিল্লিতে কেন্দ্রীয় স্বাস্থ্য মন্ত্রকের ওয়ার রুম এবং নীতি নির্ধারণকারী দলটি মন্ত্রকের জরুরী মেডিকেল রেসপন্স ইউনিট, কেন্দ্রীয় নজরদারি ইউনিট (আইডিএসপি), ন্যাশনাল সেন্টার ফর ডিজিজ কন্ট্রোল (এনসিডিসি) এবং তিনটি সরকারী হাসপাতালের বিশেষজ্ঞ নিয়ে গঠিত। তারা কীভাবে দেশে করোনভাইরাসকে মোকাবেলা করা উচিত তা সিদ্ধান্ত নেওয়ার নীতিগত কৌশলের ভাগীদার। একটি জোট-নিয়ন্ত্রণ কৌশলটি মূলত গ্রহণ করা হচ্ছে, যেমনটি পূর্ববর্তী মহামারীতে নিয়ন্ত্রণ করা হয়েছিল, একইভাবে "সংক্রমণের শৃঙ্খলা ভঙ্গ করা"। পুনের ন্যাশনাল ইনস্টিটিউট অফ ভাইরোলজি (এনআইভি) এর নেতৃত্বে ভারতজুড়ে ১৫ টি ল্যাব ভাইরাসটির পরীক্ষা করছে, আরও বেশি ল্যাব প্রশিক্ষিত হচ্ছে। [১9৯] ১৪ মার্চ ৬৫ টি ল্যাব ভাইরাসটির পরীক্ষার জন্য সক্ষম হিসাবে নামাঙ্কিত করা হয়েছিল (যদিও ১৭ মার্চ অবধি সমস্ত ল্যাব সম্পূর্ণ কার্যকরী নয়)।

সঠিক অনুচ্ছেদ শিরোনাম কোনটি?
titleA. পরিসংখ্যান
titleB. পরীক্ষা
titleC. যোগাযোগ
titleD. লকডাউন
উত্তর: titleB
বৌদ্ধ ভিক্ষুদের সব নিয়ম-কানুনের সংকলন বিনয় পিটক অনুসারে, একজন শ্রমণকে উপসম্পদা গ্রহণের মাধ্যমে পরিণত ভিক্ষু হতে হলে তাকে অবশ্যই কমপক্ষে বিশ বছর বয়সী হতে হবে। তবে বৌদ্ধধর্মীয় রীতিতে অধিমাসের হিসাব থাকায় এই বিশ বছরের হিসেবে পরিবর্তন আসতে পারে।

আবার এই বয়স গণণা শুরু হয় প্রতিসন্ধি গ্রহণ থেকে শুরু করা হয়। মাতৃগর্ভে যদি প্রতিসন্ধি গ্রহণ হয়, তাহলে সেই সময় থেকে শুরুকরে ২০ বছর পূর্ণ হলেই চলবে। কারণ বৌদ্ধ ধর্মীয় রীতিঅনুসারে গর্ভে প্রতিসন্ধি গ্রহণ থেকে শুরু করে বিশ বছর পূর্ণ হলেই তাকে পরিপূর্ণ বিশ বছর বয়স্ক হিসেবে গণ্য করা হয়। বিনয় পিটকের মহাবর্গের ১২৪ নং অনুচ্ছেদ অনুসারে কুমার কশ্যপমুনির উপসম্পদার জন্য বয়স গণনা করতে গিয়ে প্রতিসন্ধি গ্রহণ হতে শুরু করে বয়স গণনা করা হয়েছিল। অর্থাৎ এক্ষেত্রে মাতৃগর্ভস্থ মাসগুলো সহ হিসাব করে বিশ বছর বয়সে উপসম্পদা দিয়ে তাঁকে পূর্ণ ভিক্ষু করা হয়েছিল। 

সঠিক অনুচ্ছেদ শিরোনাম কোনটি?
titleA. প্রকারভেদ
titleB. নিষেধ
titleC. নিয়মাবলী
titleD. বয়স
উত্তর: titleD
মাহমুদুন্নবী ছিলেন সহজ-সরল, মিষ্টভাষী এবং গানপাগল অভিমানী এক মানুষ। জীবনের শেষ দিন পর্যন্ত তিনি কেবল গান-ই লালন করেছেন তার হৃদয়ে। তার উল্লেখযোগ্য গানগুলোর মধ্যে “তুমি যে আমার কবিতা, আমারও বাঁশি রাগিণী”, “তুমি কখন এসে দাড়িয়ে আছো আমার অজান্তে”, “ও গো মোর মধুমিতা”, “সালাম পৃথিবী তোমাকে সালাম দুনিয়া কে করেছো টাকার গোলাম”, “আমি সাত সাগর পাড়ি দিয়ে কেন সৈকতে পড়ে আছি” অন্যতম। মাহমুদুন্নবী বাংলাদেশের আধুনিক ও চলচ্চিত্রের গানে যে শুভ সূচনার উন্মেষ ঘটিয়েছিলেন সেই ধারাবাহিকতা আজ এই দেশের চলচ্চিত্রের গানে লক্ষ্য করা যায়না বললেই চলে।


সঠিক অনুচ্ছেদ শিরোনাম কোনটি?
titleA. জন্ম ও পরিবার
titleB. সঙ্গীত জীবন
titleC. মৃত্যু
titleD. পুরস্কার ও সম্মননা
উত্তর: titleB
শিল্পসংক্রান্ত প্রকৌশল নিয়ে বিশ্বের নানা দেশে বহুবছর ধরে পাঠদান করা হলেও দেশভেদে বিষয়টির শিক্ষাদান ও গবেষণার কার্যক্রম ভিন্ন।
উদাহরণস্বরূপ, তুরস্কে পাঠদান কার্যক্রমদ প্রযুক্তির দিকে জোর দেওয়া হলেও ডেনমার্ক, ফিনল্যান্ড ও যুক্তরাজ্যে পাঠদান কার্যক্রমে জোর দেওয়া হয় ব্যবস্থাপনার দিকে, প্রযুক্তির দিকে কম জোর দেওয়া হয়। মার্কিন যুক্তরাষ্ট্রে ঘটনা বিশ্লেষণ ও দলবদ্ধভাবে সমস্যা সমাধানের দিকে জোর দেওয়া হয়।

সঠিক অনুচ্ছেদ শিরোনাম কোনটি?
titleA. শিল্পসংক্রান্ত প্রকৌশলে কর্মরত প্রকৌশলীগণ
titleB. শ্রমে গুরুত্বারোপ
titleC. পাঠদানের তারতম্য
titleD. শিক্ষা
উত্তর: titleC
দল দুইটি এর আগে কখনও মুখোমুখি হয়নি।

খেলার ২১তম মিনিটে বসনিয়ান ফরোয়ার্ড এদিন জেকোর একটি গোল অফসাইড হিসেবে বাতিল করা হয়। যদিও পরবর্তীকালে রিপ্লেতে দেখা যায় যে তা অফসাইড ছিলনা। সাত মিনিট পরেই নাইজেরিয়ার পিটার অডেমউইঞ্জি গোল করে দলকে এগিয়ে নিয়ে যান। দ্বিতীয়ার্ধে, জেকো তার দলকে সমতায় ফেরানোর একটি ভালো সুযোগ পান, কিন্তু তার শট ফিরিয়ে দেন নাইজেরিয়ান গোলরক্ষক ভিনসেন্ট এনিমা। এই খেলায় পরাজয়ের মাধ্যমে বসনিয়া ও হার্জেগোভিনার বিশ্বকাপ থেকে বাদ পড়া নিশ্চিত হয়ে যায়।

সঠিক অনুচ্ছেদ শিরোনাম কোনটি?
titleA. নাইজেরিয়া বনাম আর্জেন্টিনা
titleB. আর্জেন্টিনা বনাম ইরান
titleC. নাইজেরিয়া বনাম বসনিয়া ও হার্জেগোভিনা
titleD. আর্জেন্টিনা বনাম বসনিয়া ও হার্জেগোভিনা
উত্তর: titleC
পাপুয়া প্রদেশটি দেশের পাঁচটি প্রদেশের মধ্যে একটি, যেটি বিশেষ স্বায়ত্তশাসনের মর্যাদা অর্জন করেছে, অন্য প্রদেশ চারটি হলো আচেহ জাকার্তা ইয়োগেকার্তাএবং পশ্চিম পাপুয়া। ২১/২০০১ আইন অনুযায়ী বিশেষ স্বায়ত্তশাসনের মর্যাদাটি ("ইউইউ নোমোর ২১ তাহুন ২০০১ তান্তং ওটোনিমি খুসুস পাপুয়া", বাংলা: পাপুয়া জন্য বিশেষ স্বায়ত্তশাসন সংক্রান্ত আইন নম্বর ২১ বছর ২০০১) পাপুয়ার প্রাদেশিক সরকার প্রশাসনকে সকল খাতে কর্তৃত্ব প্রদান করে, শুধুমাত্র পাঁচটি কৌশলগত এলাকার পররাষ্ট্রনীতি বিষয়ক, নিরাপত্তা ও প্রতিরক্ষা বিষয়ক, আর্থিক ও রাজস্ব বিষয়ক, ধর্ম এবং বিচার বিভাগ ব্যতীত। প্রদেশের জেলা ও পৌরসভা কর্তৃপক্ষের নিয়ন্ত্রণ করতে বিশেষ স্বায়ত্বশাসন বাস্তবায়নের জন্য স্থানীয় আইন প্রণয়ন করার ক্ষেত্রে প্রাদেশিক সরকারের ক্ষমতা রয়েছে। বিশেষ স্বায়ত্তশাসনের মর্যাদার কারণে, পাপুয়া প্রদেশটি বিশেষ স্বায়ত্তশাসন তহবিল থেকে অর্থ লাভ করে, যা তার আদিবাসী জনগণের উপকার করার জন্য ব্যবহার করা যেতে পারে। কিন্তু প্রদেশটির আর্থিক ক্ষমতা কম এবং এটি নিঃশর্ত স্থানান্তর ও উপরে উল্লেখিত বিশেষ স্বায়ত্তশাসন তহবিলের উপর অত্যন্ত নির্ভরশীল, যেটি ২০০৮ সালে মোট রাজস্বের প্রায় ৫৫% ছিল।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ধর্ম
titleC. বিশেষ স্বায়ত্তশাসন অবস্থা
titleD. নামকরণ
উত্তর: titleC
উভয় ডানার উপরিতল ইষদ হলদে আভাযুক্ত সাদা বর্নের। সামনের ডানার এপিকাল অর্দ্ধ কালো এবং এই কালো এপিকাল অর্দ্ধের মধ্যবর্তী একটি আবদ্ধ, অসময়াকৃতির চওড়া এবং তেরচা সাদা এবং ইষদ হলুদ বৃহদাকার ছোপ রয়েছে (পুরুষের ক্ষেত্রে যার রঙ কমলা)। এই ছোপটি সেল এর শীর্ষভাগ অবধি বিস্তৃত। সেল এবং সাদা, ইষদ হলুদ বৃহত ছোপটির মাঝে ডিসকোসেলুলার অংশ বরাবর কোস্টা থেকে টর্নাস পর্যন্ত বিস্তৃত কালো বন্ধনীটি উপরের দিকে অপেক্ষাকৃত সরু এবং টর্নাসের কাছে অধিক চওড়া, তীর্যক এবং অপেক্ষাকৃত হালকা, যেখানে এটা টার্মেন অথবা প্রান্তিক ভাগে অবস্থিত কালো সীমা বন্ধনীর সাথে মিসেছে। ডানার বেসাল অঞ্চলস্থ ইষদ হলদে সাদা ত্রিভূজাকৃতি অংশের বাইরের দিকার প্রান্তরেখাটি অসমভাবে খাঁজকাটা এবং কখনো ঢেউ খেলানো।
ডানার শীর্ষভাগের কালো অংশটি প্রায়শই ৪ নং শিরার সাথে লম্বভাবে অবস্থান করে। ডানার ইষদ হলদে সাদা অংশটির পশ্চাত ভাগে ২ নং এবং ৩ নং ইন্টারস্পেসে একটি করে কালো ছোপ দেখা যায়।

পিছনের ডানার উপরিতল সর্বত্র সমান। পশ্চাতভাগে কয়েকটি সরু, অস্পষ্ট কালো তীর্যক দাগ চোখে পড়ে। প্রান্তরেখা বরাবর সংকোর্ণ ধূসর কালো অবিচ্ছিন্ন একসারি ছোপ কখনো সখনো চোখে পড়ে যেটি উপরের দিকে অপেক্ষাকৃত চোড়া ভাবে বিস্তৃত। তবে অধিকাংশ ক্ষেত্রে এই ছোপ এর সারি অনুপস্থিত থাকে।

উভয় ডানার নিম্নতল পুরুষ নমুনার অনুরূপ। একই রকম দাগ বিশিষ্ট। মূল রঙ কালচে ভাব যুক্ত ফ্যাকাশে কমলা হলুদ। কালো মরিচা ধরার মত দাগগুলি পুরুষ অপেক্ষা আরো বেশি সংখ্যায় উপস্থিত। শুংগ, মাথা, থোরাক্স এবং উদরদেশ পুরুষেরই অনুরূপ।

সঠিক অনুচ্ছেদ শিরোনাম কোনটি?
titleA. স্ত্রী
titleB. বিস্তার
titleC. মূককীট
titleD. আর্দ্র ঋতুরূপ
উত্তর: titleA
জগৎজ্যোতি দাস হবিগঞ্জ জেলার আজমিরীগঞ্জ উপজেলার জলসুখা গ্রামে জন্মগ্রহণ করেন। তিনি জীতেন্দ্র দাসের কনিষ্ঠ পুত্র। স্কুল জীবনেই জগৎজ্যোতি আইয়ুববিরোধী আন্দোলনে অংশ নেন। ১৯৬৮ সালে ম্যাট্রিক পাস করার পর সুনামগঞ্জ সরকারি কলেজে ভর্তি হয়ে ছাত্র ইউনিয়নে (মেনন গ্রুপ) যোগ দেন। ১৯৬৯ সালে আইয়ুব বিরোধী আন্দোলনে অংশ নিয়ে বিশেষ দায়িত্ব পালনে ভারতের গৌহাটির নওপং কলেজে ভর্তি হন। সেখানে অবস্থানকালে অনেকগুলো অঞ্চলের ভাষা আয়ত্ত করেন এবং ধীরে ধীরে নকশালপন্থীদের সঙ্গে জড়িত হন। এখানে অস্ত্র গোলাবারুদ সম্পর্কে স্বচ্ছ ধারণা নিয়ে আবার দেশে ফিরে আসেন।

সঠিক অনুচ্ছেদ শিরোনাম কোনটি?
titleA. স্বাধীনতা যুদ্ধ যোগদান
titleB. সম্মুখযুদ্ধ এবং মৃত্যু
titleC. বদলপুর অপারেশন
titleD. জন্ম এবং শিক্ষাজীবন
উত্তর: titleD
লা নিনার সময় উত্তর আমেরিকা জুড়ে, বর্ধিত বৃষ্টিপাত প্যাসিফিকের উত্তরপশ্চিমে রূপান্তরিত হয়ে উত্তুরে ঝড়ের ট্র্যাক এবং জেট স্ট্রিমের কারণে প্রবাহিত হয়। ঝড়ের ট্র্যাক উত্তরে সরে স্বাভাবিকের চেয়ে আর্দ্র অবস্থা নিয়ে আসে (বর্ধিত তুষারপাতের আকারে) মধ্যপশ্চিম রাজ্যে, গরম এবং শুষ্ক উষ্ণতার জন্য। প্রশান্ত মহাসাগরের উত্তর-পশ্চিমে এবং পশ্চিমে গ্রেট লেক জুড়ে তুষারপাত স্বাভাবিকের উপরে থাকে। উত্তর আটলান্টিক জুড়ে, জেট স্ট্রিম স্বাভাবিকের চেয়ে শক্তিশালী, যা ইউরোপের বর্ধিত প্রবাহের সাথে শক্তিশালী সিস্টেমগুলিকে নির্দেশ করে।

সঠিক অনুচ্ছেদ শিরোনাম কোনটি?
titleA. হারিকেন সুরক্ষা
titleB. লা নিনা
titleC. জলবায়ু চক্রের কারণে পরিবর্তন
titleD. এল নিনো
উত্তর: titleB
হজ়রত্ শাহ্ কামাল ক়োহাফাহ্, তার স্ত্রী ও ১২ জন সঙ্গীয় শিষ্য দর্বেশগনকে সঙ্গে নিয়ে সুনামগঞ্জ সীমান্তে উদ্দেশ্যে যাত্রা শুরু করেন ১৩১৫ খিষ্টাব্দের জুন মাসে। প্রতিকুল আবহাওয়ার করণ যাত্রা মৈয়ারচর বা মইরচর নামক স্থনে গিয়ে স্থগিত রাখা হয় এবং মৈয়ারচর এলাকাকে কেন্দ্র করে অনেক দিন তারা সেই অঞ্চলে ধর্ম প্রচার করেন। কিছু দিন এখানে অধিষ্টান করার পর, তারা যাত্রা পুনরায় শুরু করেন; তবে, বৈরী আবহাওয়ার জন্যে উত্তর মুখী যত্রা বাতিল করে, পশ্চিম সম্মুখে অগ্রসর হতে থাকেন। তারা যে স্থানে আবার বিরতি নিলেন, সেই স্থানের নামকরণ হয় হজ়রত্ শাহ্ কামাল ক়োহাফাহ্ এর নামে, যা অধুনা কামাল বাজা়র এবং বিশ্বনাথ উপজেলার অন্তরগত। কামাল বাজা়রে পৌছিয়ে তারা কিছু দিন সেথায় ধর্মের বানী প্রচার করেন। অবশেষে, হজ়রত্ শাহ্ কামাল ক়োহাফাহ্ রত্নাং সাগরের তীরলগ্ন অঞ্চলে দ্বীপাকার এক উঁচু ভুমি (ক্ষুদ্র দ্বীপ) আবিষ্কার করে তীরগামী হন এবং সেথায় নঙর করিয়া থাকেন, পরবর্তী কালে সেই উঁচু ভূমিতে আস্তানা স্থাপন করেন। সেই ভূবাসন ক্রমান্যয়ে গ্রামে প্রতিষ্টিত হয়। হজ়রত্ শাহ্ কামাল ক়োহাফাহ্ এর নাম থেকে সেই গ্রামের নামকরণ হয় 'শাহারপাড়া'। সেকালে, সিলেট বিভাগের পশ্চিমাঞ্চল নিয়ে এক বিশাল রত্নাকর ছিল; সেই রত্নাকরের তীরলগ্নে আলল-শিলা হইতে নব উদ্ভূত দ্বীপপুঞ্জ সৃষ্টি হয় এবং দীরেদীরে সেই দ্বীপগুলী গ্রামে রূপান্তিত হয়।

সঠিক অনুচ্ছেদ শিরোনাম কোনটি?
titleA. সুনামগঞ্জ যাত্রা
titleB. শাহারপাড়া
titleC. হজ়রত্ শাহ্ জালাল য়ামানীর সাথে সাক্ষাৎ
titleD. দর্গাহ্
উত্তর: titleA
কোনো একটি নির্দিষ্ট নদীতে গড়ে প্রতি একশত বছরে একবার অতিপ্রবাহের কারণে বন্যা হয়। পয়সোঁ মডেলকে উপযুক্ত ধরে নিয়ে ১০০ বছরের ব্যাপ্তিতে এমন = ০, ১, ২, ৩, ৪, ৫ বা ৬টি বন্যা হবে তার সম্ভাবনা বের করা সম্ভব। 
এখানে গড় ঘটনার হার হলো প্রতি ১০০ বছরে একটি অতিপ্রবাহ। অর্থাৎ, "λ" = 1

১০০ বছর সময়কালের মধ্যে ০ থেকে ৬টি অতিপ্রবাহের সম্ভাবনা নিচের সারণিতে দেওয়া আছে।

উগারতে ও তার সহকর্মীরা জানিয়েছেন, ফুটবল বিশ্বকাপের একটি ম্যাচে গড় গোলের সংখ্যা প্রায় ২.৫ এবং পয়সোঁ মডেলের ব্যবহার যথাযথ।
যেহেতু প্রতি ম্যাচে গোলের গড় সংখ্যা ২.৫, অতএব "λ" = 2.5।

নিচের সারণিতে কোনো ম্যাচে ০ থেকে ৭টি গোল হবার সম্ভাবনা দেওয়া আছে।

সঠিক অনুচ্ছেদ শিরোনাম কোনটি?
titleA. পয়সোঁ বিন্যাসে সম্ভাবনার উদাহরণ
titleB. পয়সোঁ বিন্দু পক্রিয়া
titleC. সংজ্ঞা
titleD. বিজ্ঞানে অন্যান্য প্রয়োগ
উত্তর: titleA
মুমতাজ ১৯৭৪ সালের ২৯ মে তারিখে ময়ুর মাধবানীকে বিয়ে করেন। তাদের দুটি কন্যা সন্তান রয়েছে; একজন হলেন নাতাশা এবং অপরজনের নাম তানিয়া। বড় মেয়ে নাতাশা, ২০০৫ সালের ডিসেম্বরে ফিরোজ খান এর পুত্র ফারদিন খান এর সাথে বিবাহ বন্ধনে আবদ্ধ হন। তার বোন মল্লিকা চলচ্চিত্র অভিনেতা দারা সিং এর ছোট ভাই রন্ধযাকে বিয়ে করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পুরস্কার
titleC. ব্যক্তিগত জীবন
titleD. কর্মজীবন
উত্তর: titleC
আলিলা হোটেলস এন্ড রিসোর্টস ২০০১ সালের মে মাসে প্রতিষ্ঠিত হয়। কোম্পানিটির প্রথম হোটেলটি, যার নাম “আলিলা জাকার্তা” তা ইন্দোনেশিয়ার রাজধানী শহর জাকার্তাতে চালু করা হয়। কোম্পানিটি প্রাথমিকভাবে মার্ক এডিসন
এর দ্বারা প্রতিষ্ঠিত হয়, যিনি বর্তমানে সংস্থাটির প্রেসিডেন্ট পদে রয়েছেন। আলিলা বর্তমানে এশিয়াতে ১১টি হোটেল ও রিসোর্ট পরিচালনা করছে এবং ২০১৮ সাল নাগাদ আরও ১৭টি হোটেল অথবা রিসোর্ট চালু করার পরিকল্পনা তাদের রয়েছে। সিঙ্গাপুরে অবস্থিত আলিলার প্রধান কার্যালয়কে কার্বন দূষণমুক্ত হিসাবে ঘোষণা করা হয়েছে। অপরদিকে ২০০৯ সালে ইন্দোনেশিয়ার বালিতে নির্মিত আলিলা ভিলাস উলুওয়াতু হচ্ছে সর্বপ্রথম সম্পূর্ণভাবে ভূমি পরীক্ষিত নির্মাণ প্রকল্প।

সঠিক অনুচ্ছেদ শিরোনাম কোনটি?
titleA. হোটেল এবং রিসোর্টসমূহ
titleB. ইতিহাস
titleC. পুরস্কার ও প্রাপ্তি
titleD. ইন্দোনেশিয়া
উত্তর: titleB
প্রথম সুলাইমানের শাসনামলে কুব্বাত আস সাখরার বহির্ভাগ টাইলস দিয়ে আচ্ছাদিত করা হয়। এ কাজের জন্য সাত বছর সময় লাগে।

অভ্যন্তরভাগ মোজাইক, ফাইয়েন্স ও মার্বেল দ্বারা সৌন্দর্য বর্ধন করা হয়েছে। এর অধিকাংশই নির্মাণ সমাপ্ত হওয়ার কয়েকশত বছর পরে করা। এতে কুরআনের আয়াত লেখা রয়েছে। সূরা ইয়াসিন ও বনী ইসরাইল এতে খোদিত রয়েছে। সুলতান প্রথম সুলাইমানের সময় তা সম্পন্ন হয়।

১৬২০ সালে কুব্বাত আস সাখরার পাশে উসমানীয়রা কুব্বাত আন নবী নামক আরেকটি স্থাপনা নির্মাণ করে। ১৮১৭ সালে দ্বিতীয় মাহমুদের আমলে বড় ধরনের সংস্কার সম্পন্ন হয়।

সঠিক অনুচ্ছেদ শিরোনাম কোনটি?
titleA. উসমানীয় সাম্রাজ্য (১৫১৭-১৯১৭)
titleB. স্থান
titleC. নির্মাণ ও আকার
titleD. ইসলামপূর্ব যুগ
উত্তর: titleA
স্যার আশুতোষ মুখোপাধ্যায়ের পৈতৃক বাস ছিল পশ্চিমবঙ্গের হুগলী জেলার জিরাট গ্রামে ৷ তাঁর পিতামহ পারিবারিক কারণে হুগলী জেলারই এক ব্রাহ্মণ অধ্যুষিত গ্রাম দিগসুই থেকে জিরাটে এসে বসতি গড়েন ৷ স্যার আশুতোষ মুখোপাধ্যায়ের পিতা ছিলেন মেধাবী ৷ তিনি জিরাটের বিত্তশালীদের সাহায্যে কলকাতায় ডাক্তারী পড়তে আসেন এবং পরে জিরাট গ্রাম ছেড়ে কলকাতার ভবানীপুরে বসতি স্থাপন করেন ৷

সঠিক অনুচ্ছেদ শিরোনাম কোনটি?
titleA. শিক্ষা
titleB. পারিবারিক ইতিহাস
titleC. পরবর্তী জীবন
titleD. জীবিকা ও পেশা
উত্তর: titleB
পরিবারে মায়ের কাছেই তার প্রাথমিক শিক্ষা শুরু হয়। মার কাছেই তিনি উর্দু ও ফার্সি ভাষার প্রাথমিক পাঠ গ্রহণ করেন। ১৯৫৩ খ্রিষ্টাব্দে আট বছর বয়সে তিনি ভর্তি হন। ১৯৫৯ খ্রিষ্টাব্দে তিনি এই প্রতিষ্ঠান থেকেই সিলেবাসের সর্বোচ্চ স্তর দাওরা হাদিস সমাপন করেন। দাওরা হাদিসের কেন্দ্রীয় পরীক্ষায় তিনি সর্বকালের সেরা নম্বর পেয়ে উত্তীর্ণ হন। এরপর তিনি তার পিতা মুফতি শফী উসমানীর তত্ত্বাবধানে ইসলামী ফিকহে উচ্চতর শিক্ষা অর্জন করেন। ১৯৬১ খ্রিষ্টাব্দে তিনি দারুল উলুম করাচী থেকে ফিক্‌হ ও ফতোয়ার ওপর তাখাস্সুস (পি.এইচ.ডির সমমানের ডিগ্রি) সম্পন্ন করেন। ১৯৬৪ খ্রিষ্টাব্দে তিনি থেকে অর্থনীতি এবং রাষ্ট্রবিজ্ঞানে বি.কম এবং ১৯৭০ খ্রিষ্টাব্দে একই বিশ্ববিদ্যালয় থেকে এল.এল.বি পাশ করেন। এছাড়া তিনি পাঞ্জাব বিশ্ববিদ্যালয় থেকে আরবি ভাষা ও সাহিত্যে ডিগ্রিও অর্জন করেন। তিনি শায়খ হাসান মাশাত, মুফতী মুহাম্মদ শফী উসমানী, এবং শায়খুল হাদীস মুহাম্মদ যাকারিয়া কান্ধলভীর কাছ থেকে হাদীস বর্ণনার ইজাযত (অনুমতি) গ্রহণ করেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. জন্ম
titleC. কর্মজীবন
titleD. তাসওউফ
উত্তর: titleA
কানাডার কিছু অভিবাসীদের মাঝে জোরপূর্বক বিবাহের প্রচলন থাকতে পারে। এখন পর্যন্ত বিষয়টি নিয়ে কানাডায় খুব একটা আলোচনা হয় না।আর সেজন্যই আইনগত হস্তক্ষেপের অভাবে প্রথাটি টিকে রয়েছে। ২০১৫ সালে বিষয়টি বিবেচনায় নিয়ে সংসদ ২টি নতুন ফৌজদারি আইন পাশ হয়েছে। ফৌজদারি আইনে এখন কাউকে তার ইচ্ছার বিরুদ্ধে বিবাহ করার জন্য জোর করা অপরাধ হিসেবে গণ্য হবে, এমনকি একজনের বয়স ১৬ বছরের কম হলেও তাদেরকে বাল্যবিবাহে সহায়তা বা সহযোগিতা করাও অপরাধ হিসেবে গণ্য হবে পুরাতন অবৈধ বিবাহ অনুষ্ঠানাদির মাধ্যমে বৈধ করার একটা বিষয়ও প্রচলিত ছিল যেটিও ২০১৫ সালের আইনে সংশোধন করা হয়েছে।

এইসব ফৌজদারি অপরাধের বাইরেও বেসামরিক বিবাহ আইনে আছে বিবাহের ক্ষেত্রে স্বামী-স্ত্রী হতে ইচ্ছুক দুই পক্ষেরই স্বাধীন সম্মতি থাকতে হবে। এর পাশাপাশি বিবাহের নূন্যতম বয়স ১৬ বছর নির্ধারণ করা হয়েছে।

সঠিক অনুচ্ছেদ শিরোনাম কোনটি?
titleA. কানাডা
titleB. জার্মানি
titleC. নেপাল
titleD. দেশ অনুযায়ী
উত্তর: titleA